Smjerdnička

Smjerdnička (Calendula officinalis) je rostlina ze swójby zestajenkow (Asteraceae). Druhe serbske mjena su smjertna róža, brune wóčko a křiwe symjo.

 Wopis 
Smjerdnička je w lěće zelena a docpěje wysokosć wot hač do 60 cm abo hač do 30 cm wotwisnje sorty. Ma kerčinaty róst.

Blědozelene, kosmate łopjena su lancetojte, měnjate a sylnje aromatisce wonjeja.

Kćěje wot nalěća hač do nazymy, wot junija hač do oktobra. Kćenja su žołte abo oranžowe a steja w jednorych abo pjelnjenych hłójčkach. Wone wobsahuja eteriske wolije a hórke maćizny. Někotre sorty njesu pjelnjene kćenja.

Płody su kaž husańcy so skudźelene nažki.

 Stejnišćo 
Rosće w zahrodach a na pustych płoninach.

 Rozšěrjenje 
Pochadźa z južneje Europy.

 Wužiwanje 
Rostlina so jako pyšnu rostlinu plahuje. Jeje kćenja so přećiwo žołčowym chorosćam a črjewowym bolosćam ale tež wotwonka při chorosćach kože a ranach wužiwaja.

 Galerija 

 Nóžki 

 Žórła 
 Botanica, Einjährige und mehrjährige Pflanzen, Über 2000 Pflanzenporträts, ISBN 978-3-8331-4469-1, strona 188 
 Ullstein Lexikon der Pflanzenwelt, 1973, ISBN 3-550-16019-4, strona 367 
 Kral, Jurij: Serbsko-němski słownik hornjołužiskeje rěče. Maćica serbska, Budyšin (1927)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)
 Völkel, Pawoł: Hornjoserbsko-němski słownik, Ludowe nakładnistwo Domowina, Budyšin (1981)

 Eksterne wotkazy 

 Zapisk a wobrazy při awl.ch 
 Zapisk w hortipediji 
 Zapisk w pflanzen-portal 

Kategorija:Zestajenkowe rostliny